Angela Bassettová

Angela Bassettová (* 16. august 1958, New York, New York, USA) je americká filmová a televízna herečka, producentka, režisérka a aktivistka. V roku 1994 bola nominovaná na Academy Awards za hlavnú ženskú rolu vo filme Čo s tým má spoločné láska z roku 1993.

Detstvo a mladosť 
Bassettová je dcérou Betty Jane (1935-2014) a Daniela Benjamina (1924-1981) Bassettových. Svoje detstvo prežila v Harleme. Má mladšiu sestru D'nette. Po rozvode jej rodičov vyrastala s matkou a sestrou na Floride. 

Študovala na strednej škole Boca Ciege a neskôr bola prijatá na Yale University kde získala titul BA v odbore afroamerické štúdia a neskôr získala titul MFA, kde študovala drámu. V roku 2018 získala Bassettová čestný titul DFA na Yale University.

Kariéra 
Jej prvou televíznou rolou bola v prostitútka vo filme Doubletake. V roku 1988 sa presťahovala do Los Angeles, aby mohla získavať viac hereckých rolí. V roku 1991 si zahrala vo filme Boyz in the Hood, kde si zahrala po boku Ice Cubea, Reginy King a Laurencea Fishburnea. O rok neskôr si zahrala vo filme Malcolm X, kde získala ocenenie za stvárnenie Betty Shabazz. 

V roku 1993 bola nominovaná na Academy Awards, za stvárnenie Tiny Turner, v životopisnom filme Čo s tým má spoločné láska. Za stvárnenie Turnerovej získala ocenenie Zlatý glóbus či NAACP. Herecký výkon Bassettovej vo filme bol pozitívne prijatý filmovými kritikmi. V roku 1995 stvárnila jednu z hlavných úloh vo filme Upír v Brooklyne, ktorý režíroval Wes Craven. V rovnakom roku si zahrala aj v úspešnom filme Zvláštne dni po boku Ralpha Fiennesa. 

V roku 1997 stvárnila postavu prezidentovej poradkyne v sci-fi filme Kontakt. V roku 1999 spolupracovala Bassettová znovu s režisérom Wesom Cravenom, vo filme Hudba môjho srdca, kde hrala po boku Meryl Streep či Cloris Leachman.

V roku 2000 odmietla postavu Leticie Musgrave, kvôli sexuálnemu obsahu scenára a rolu neskôr získala Halle Berry a jej herecký výkon bol ocenený cenou Academy Awards. V roku 2002 stvárnila hlavnú úlohu v životopisnom televíznom filme The Rosa Parks Story, kde za svoj herecký výkon získala nomináciu cenu na Emmy Awards. 

V roku 2005 si zahrala jednu z vedľajších úloh po boku Angeliny Jolie a Brada Pitta, vo filme Pán a pani Smithovci. O rok neskôr hrala v dramatickom filme Akeelah. V rokoch 2008 až 2009 sa objavila v šestnástich epizódach televízneho seriálu Pohotovosť. 

V roku 2010 prepožičala svoj hlas postavičke Michelle Obama, v animovanom seriáli Simpsonovci. O rok neskôr sa objavila vo filme Green Lantern, po boku Ryana Reynoldsa, Blake Lively či Marka Stronga. Vo filme sa predstavila ako komiksová postava Amanda Waller. Film získal priemerné recenzie.

V roku 2013 stvárnila voodoo čarodejnicu Marie Laveau v televíznom filme American Horror Story: Coven. Bassetová bola veľmi nadšená zo spolupráce na televíznom seriáli. Za svoj herecký výkon získala nomináciu na Emmy Awards a nakoľko jej výkon v seriáli bol pozitívne hodnotení, objavila sa aj v štvrtej sérii, American Horror Story: Freak Show, kde stvárnila Desiree Dupree, za ktorú získala ďalšiu nomináciu na Emmy Awards. 

V roku 2015 režírovala životopisný film o Whitney Houston, na televízii Lifetime, s názvom Whitney. V rovnakom roku sa objavila sa tiež vo filme Posledný prežije. 

V januári 2018 produkovala televízny film 9-1-1, kde stvárnila tiež hlavnú úlohu, policajtku Athenu Nashovú. V rovnakom roku stvárnila postavu Ramondy vo filme Čierny panter. Rolu Ramondy si zopakovala aj vo filme Avengers: Endgame z roku 2019. 

V roku 2020 prepožičala hlas postave Dorothei Williams, v animovanom filme Duša. Po boku herečiek ako Lena Headey, Karen Gillan, Carla Gugino a Michelle Yeoh si zahrala vo filme Výbušný kokteil, ktorý mal premiéru v júli 2021.

Osobný život 
V roku 1997 sa vydala za herca Courtneya B. Vancea, s ktorým má dve deti, ktoré porodil náhradný rodič. Bassettová sa každoročne zúčastňuje akcii pre deti s cukrovkou a pre deti v detských domovoch. Je tiež veľvyslankyňou UNICEF pre USA. V júni 2016 sa objavila vo videu na počesť obetí streľby v nočnom klube v Orlande, kde spoločne s ďalšími osobnosťami hovorí životný príbeh obetí.

Zdroj 

Filmové herečky USA
Televízne herečky USA
Divadelné herečky USA
Dabingové herečky USA
Absolventi Yale University
Osobnosti z New Yorku
Osobnosti USA afroamerického pôvodu
Herečky afroamerického pôvodu
Televízne herečky afroamerického pôvodu
Filmové herečky afroamerického pôvodu
Divadelné herečky afroamerického pôvodu
Držitelia ceny Zlatý glóbus
Rozprávači audiokníh